પાટણ જિલ્લામાં હવામાન વિભાગ દ્વારા આપવામાં આવેલી ભારે વરસાદની આગાહી બાદ ગતરોજ રાત્રિથી પાટણ જિલ્લાના ૭ તાલુકામાં છુટો-છવાયો વરસાદ શરૂ થયો હતો અને શુક્રવાર્ના સવારથી મેઘરાજા જાણે જિલ્લાના ખેડૂતો પર મહેરબાન થઈ ગયા હોય તેમ મન ભરીને વરસાવવાનું શરૂ કરતા સમગ્ર જિલ્લામાં સાર્વત્રિક વરસાદ નોંધાવા પામ્યો હતો રાધનપુર અને સાંતલપુર તેમજ સમી તાલુકામાં પડેલા સારા વરસાદના પગલે ખેડૂતોના ખેતરોમાં પાણીની રેલમછેલ થઈ જવા પામી હતી જેને લઇ ખેડૂતોમાં આનંદની લાગણી વ્યાપી જવા પામી હતી તેમજ અગાઉ ઓછા વરસાદ વચ્ચે જે ખેતીપાકો નું વાવેતર કરવામાં આવ્યું હતું તે પાકોને જીવતદાન મળી જવા પામ્યું છે.